***MORMONI***



Kazalo:

[1. Uvod 3](#_Toc153904810)

[2. Joseph Smith 3](#_Toc153904811)

[3. Mormonova knjiga 3](#_Toc153904812)

[4. Krst in drugi zakramenti 4](#_Toc153904813)

[5. Moralni nauk mormonov 5](#_Toc153904814)

[6. Viri 6](#_Toc153904815)

# 1. Uvod

Po ulicah večjih slovenskih mest pogosto srečujemo urejeno oblečene mlade fante (navadno v paru), večkrat z nahrbtniki in s priponko, ki so nas mogoče že nagovorili ali pa celo obiskali na domu. Gre za mormone, ki prihajajo iz Amerike in se uradno imenujejo Cerkev Jezusa Kristusa svetih iz poslednjih dni.

# 2. Joseph Smith

Mormonsko skupnost je ustanovil sin angleških priseljencev v Severni Ameriki Joseph Smith

(1805-1844). Družina je pripadala eni izmed prezbiteranskih svobodnih Cerkva. Oče, ki je pogosto spreminjal poklic in bivališče, se je ukvarjal z napovedovanjem prihodnosti in kopanjem zlata, mati je izhajala iz družine, ki je bila nagnjena k praznoverju, svoja »videnja« je celo objavila.

Zelo zgodaj je tudi Joseph imel »videnja«. Že petnajstletnemu naj bi bil Bog predstavil svojega sina Jezusa Kristusa in mu »razodel«, da so vse Cerkve in sekte v zmoti. K nobeni izmed njih naj ne pristopi, nasprotno, sam je izvoljen, da ustanovi pravo Cerkev Jezusa Kristusa. Osemnajstletniku se je v drugem »videnju« prikazal nebeški glasnik prerok Moroni, sin preroka Mormona, ki mu je razodel, da je na hribu Cumorah nedaleč od domače hiše skritih nekaj zlatih plošč, na katerih je vgravirana zgodovina prvotnih ameriških prebivalcev. Ko mu je čez štiri leta prerok Moroni je izročil te plošče, mu je dal tudi dva kristalna kamna starozaveznega velikega duhovnika, imenovana Urim in Tumim, ki sta mu omogočila, da je prevedel in leta izdal v 5000 izvodih Mormonovo knjigo.

# 3. Mormonova knjiga

Mormonova knjiga poroča o dogodkih, ki so se zgodili od leta 600 pred Kristusom do leta 421

po Kristusu. Jarediti, neki azijski narod, se je po neuspeli gradnji babilonskega stolpa preselil v Ameriko. Tu so se po babilonskem suženjstvu naselili tudi Izraelci, ki so se delili na Nefite, prave vernike, in Lamite, brezbožce. Kristus naj bi bil po mormonskem izročilu po križanju prišel v Ameriko, da bi tam obiskal svoje »drugo ljudstvo « in ustanovil Cerkev po jeruzalemskem vzoru. Leta 420 se je zgodila katastrofa. Brezbožni Lamiti so začeli preganjati in ubijati verne Nefite, ki jim je Kristus v okolici New Yorka pridigal, in so za kazen bili spremenjeni v rdečekožce (Indijance). Od vernih Nefitov se je rešilo majhno število, med njimi tudi Mormon in njegov sin Moroni, ki se je Smithu prikazal in razodel skrivnosti, napisane v Mormonovi knjigi. Cerkev, ki je propadla, je po Smithu treba na novo ustanoviti. Ponovno vzpostavljena ameriška Cerkev bo izlila svoj blagoslov tudi na priseljence iz Evrope, ki so pogani, in s tem tudi na evropsko celino.

Formalno je knjiga povzeta po Stari zavezi, po vsebini in slogu pa povzema Janezovo razodetje.

Mormonova knjiga vsebuje tudi številne navedke in povzetke iz Mojzesovih knjig in iz preroka

Izaija. Tudi Nova zaveza je po kosih razmetana po vsej Mormonovi knjigi.

Različni avtorji jo ocenjujejo različno, nekateri kot izmišljotino, drugi kot »najbolj predrzen zgodovinski ponaredek nove dobe.« V knjigi »2000 let krščanstva« pa lahko beremo, da

je Mormonova knjiga »pravzaprav ukraden rokopis neobjavljenega romana Salomona Spauldinga (napisanega 1812 do 1816).« Jezusova Cerkev svetih iz poslednjih dni.

Smith je 6.aprila 1830 ustanovil »Cerkev Jezusa Kristusa«, ki jo je po naslednjem razodetju dopolnil s »svetimi iz poslednjih dni«.Tem je bilo obljubljeno, da bodo gospodovali nad svetom s Kristusovo vrhovno oblastjo. Kristus bo spet prišel in zasedel prostor v Indipendenceju (Missouri). Leta 1835 je Smith postavil dvanajst apostolov, čeprav je kmalu prišel z njimi navzkriž. Sicer pa je sam živel dokaj čudno, žalostno in tragično. Po nasilni smrti je Smitha zamenjal eden od dvanajstih apostolov, odločni štiridesetletni tesar Položaj si je prilastil s silo. Ustanovili so mesto Salt Lake City kot »novi Jeruzalem« in v njem zgradili, v katerem je. »Tabernakeljski zbor« je eden izmed najpomembnejših v ZDA in je dosegel svetovni sloves. Zgodovina ameriške kolonizacije ne premore nobenega kraja, ki bi se lahko primerjal z ustanovitvijo Salt Lake Cityja, ki je danes glavno mesto mormonske države Utah v ZDA in sedež mormonske Cerkve.

V državi Utah je danes nad 60% prebivalcev včlanjenih v mormonsko Cerkev. Vsak moški član mormonske cerkve, ki se ima za vrednega, je lahko z dvanajstimi leti posvečen za duhovnika in opravlja duhovniško službo ob drugem poklicu. Zanimivo je da mormonska skupnost pričakuje od vsakega dvajsetletnega mladeniča, da bo za dve leti (na lastne ali družinske!) stroške odšel v misijonsko službo. Takih misijonarjev bi naj bilo po svetu okoli 45.000, vsako leto pa naj bi pridobili okoli 80.000 novih vernikov.

# 4. Krst in drugi zakramenti

Mormoni izjemno poudarjajo pomembnost krsta h kateremu so poklicani vsi ljudje. Krščujejo

odrasle od osmega leta naprej in imajo krst malih otrok za »grdo zablodo«. Krst po njihovem predvsem odpušča grehe, teh pa mali otroci nimajo. Učijo tudi, da krst včlanjuje v Cerkev. Krsta drugih Cerkva in verskih ločin ne priznavajo, ker so samo oni edina prava Cerkev. Zanimivo je, da krščujejo tudi umrle. Trdijo, da posledic krsta umrli ne doživijo avtomatično, marveč samo, če so se svobodno odločili za vero mormonov. Zato ni čudno, da so predstavniki mormonov pred nekaj leti prosili po slovenskih arhivih za krstne in rojstne knjige umrlih Slovencev. Želeli so jih še enkrat krstiti, za kar so potrebovali njihova imena.

# 5. Moralni nauk mormonov

Kakor je v Mormonovi knjigi poudarjeno odrešenjsko poslanstvo Amerike, tako je tudi v njej izjemna vera v napredek. Prav ta vera v neizmerni napredek krepi religiozno moralno čustvovanje mormonov, tako da izpovedujejo vero v veselje in delo. Želijo biti pošteni, vestni, krepostni, delavni, koristni in dobri z vsemi ljudmi. Prepričani so, da se prava vera izraža v moralnih dejanjih in v družbeni in verski dejavnosti. Strogo se postijo vsako prvo nedeljo v mesecu in redno dajejo za svojo Cerkev desetino in miloščino za reveže.

Ko je leta 1890 mormonska država postala sestavni del ZDA, je bilo odpravljeno mnogoženstvo, čeprav je Smith bil poligamen in je njegov naslednik Young imel 25 žena in 56 otrok.

Mormonska vera zelo poudarja pomembnost ustvarjanja novih življenj. Po mormonski veri duše, ki jih je Bog ustvaril, čakajo, da bi se utelesila, in se tako kot ljudje v polnosti razvile vse do božjega bistva. Z novimi rojstvi človek pomaga, da se uresniči veliki božji načrt, ki ga splavi onemogočajo. Tudi danes je med mormoni število rojstev nad povprečjem. Mormoni so svoji Cerkvi vdani z dušo in telesom. Ne samo, da vodijo zvezno državo Utah, marveč je njihov vpliv zelo velik tudi v drugih delih ZDA. V Washingtonu imajo njihovi ljudje pomembne politične položaje: trije senatorji in osem članov predstavniškega doma so mormoni. Njihova Cerkev je zelo bogata. Mormoni dajejo veliko pozornost vzgoji, saj verujejo, da nam bodo znanje, ki smo ga pridobili na zemlji, vrnjeno po vstajenju. Brigham Young University (BYU) v Utahu je največja privatna univerza na svetu, saj šteje 25.000 študentov, čeprav je na neki način ideološko središče ameriškega konzervativizma.

Na BYU je strog konzervativni red. Dekleta ne smejo v šolo prihajati v hlačah, obleka mora po predpisih biti daljša. Fantje morajo nositi kravate. Brade ne smejo nositi in tudi lasje morajo biti kratki. Kot konservativci črncem ne priznavajo enakopravnosti in jim ne dovoljujejo služb v svoji Cerkvi. Rasizem si razlagajo z verskimi razlogi.

# 

# 6. Viri

1. Brošura Cerkve Jezusa Kristusa

2. RTV Slovenija, oddaja Tednik, november 2006

3. Internetna stran: www.mormon.org

4. Internetna stran: [www.pbs.org](http://www.pbs.org)

5. Internetna stran: [www.lds.org](http://www.lds.org)